b'\n_START_ARTICLE_\nFull Tilt! Pinball\n_START_PARAGRAPH_\nFull Tilt! Pinball (tunnetaan my\xc3\xb6s nimell\xc3\xa4 Pinball 95) on flipperi\xc3\xa4 simuloiva tietokonepeli, jonka kehitti Cinematronics ja julkaisi Maxis vuonna 1995. Peliss\xc3\xa4 on esirender\xc3\xb6ity kolmiulotteinen grafiikka ja kolme erilaista "p\xc3\xb6yt\xc3\xa4\xc3\xa4". Biljardip\xc3\xb6yd\xc3\xa4t ovat nimilt\xc3\xa4\xc3\xa4n Space Cadet, Skulduggery ja Dragon\'s Keep. Jokaisen p\xc3\xb6yd\xc3\xa4n vieress\xc3\xa4 on n\xc3\xa4yt\xc3\xb6t, jotka n\xc3\xa4ytt\xc3\xa4v\xc3\xa4t pelaajan pisteet, pallon numeron, pelaajan numeron, tietoja pelilaudan tapahtumista ja pelilaudan teemaan sopivan kuvan.\n_START_SECTION_\nTekij\xc3\xb6it\xc3\xa4\n_START_PARAGRAPH_\nFull Tilt! Pinballin ohjelmoivat Michael Sandige, John Taylor ja Todd Hartman. Pelin ulkoasusta vastasivat muun muassa John Frantz ja Ryan Medeiros. Musiikit s\xc3\xa4velsi Matt Ridgeway, joka teki my\xc3\xb6s \xc3\xa4\xc3\xa4niefektit Donald S. Griffinin kanssa.\n_START_SECTION_\nSpace Cadet\n_START_PARAGRAPH_\nSpace Cadet -p\xc3\xb6yt\xc3\xa4 esitt\xc3\xa4\xc3\xa4 pelaajan avaruuslaivaston j\xc3\xa4senen\xc3\xa4, joka erilaisia teht\xc3\xa4vi\xc3\xa4 suorittamalla saavuttaa korkeampia arvonimi\xc3\xa4. Arvonimi\xc3\xa4 on yhdeks\xc3\xa4n erilaista (luetteloituna matalimmasta korkeimpaan): Cadet, Ensign, Lieutenant, Captain, Lieutenant Commander, Commander, Commodore, Admiral, ja Fleet Admiral. Pelaajat voivat hyv\xc3\xa4ksy\xc3\xa4 teht\xc3\xa4v\xc3\xa4ns\xc3\xa4 suoritettavakseen osumalla avaruusaluksella (eli pallolla) "teht\xc3\xa4v\xc3\xa4tauluihin" jotka valitsevat suoritettavan teht\xc3\xa4v\xc3\xa4n ja osumalla sen j\xc3\xa4lkeen "ramppiin". Jokainen teht\xc3\xa4v\xc3\xa4 sis\xc3\xa4lt\xc3\xa4\xc3\xa4 eri asiat mit\xc3\xa4 pelaajan t\xc3\xa4ytyy tehd\xc3\xa4, kuten esimerkiksi osua kahdeksan kertaa "hy\xc3\xb6kk\xc3\xa4yspuskureihin" (nelj\xc3\xa4 puskuria p\xc3\xb6yd\xc3\xa4n yl\xc3\xa4osassa) (t\xc3\xa4m\xc3\xa4 on teht\xc3\xa4v\xc3\xa4 "Kohdeharjoitus"). Teht\xc3\xa4v\xc3\xa4 loppuu joko silloin kun teht\xc3\xa4v\xc3\xa4n tavoite on saavutettu, menet\xc3\xa4t pallon kuiluun tai kun kaikki valot rampin alapuolelta (polttoainelamput) sammuvat. Polttoainelamput sammuvat tietyn ajan kuluessa, ja sammumisen voi est\xc3\xa4\xc3\xa4 saamalla pallon menem\xc3\xa4\xc3\xa4n niiden yli tai sytytt\xc3\xa4m\xc3\xa4ll\xc3\xa4 ne kaikki osumalla ramppiin. Teht\xc3\xa4v\xc3\xa4n suorittamisen j\xc3\xa4lkeen jotkin keskell\xc3\xa4 p\xc3\xb6yt\xc3\xa4\xc3\xa4 sijaitsevat, ympyr\xc3\xa4n muotoon asetetut siniset lamput syttyv\xc3\xa4t. Kun kaikki n\xc3\xa4m\xc3\xa4 lamput syttyv\xc3\xa4t, pelaaja saavuttaa paremman arvonimen ja valo sisemm\xc3\xa4ss\xc3\xa4, oranssissa valoympyr\xc3\xa4ss\xc3\xa4 syttyy._NEWLINE_T\xc3\xa4m\xc3\xa4 p\xc3\xb6yt\xc3\xa4 tulee my\xc3\xb6s Microsoft Windowsin mukana. Ensimm\xc3\xa4isen kerran se tuli nimell\xc3\xa4 3D Space Cadet Pinball Windows 95:n lis\xc3\xa4osan Plus!:n mukana. Joskus pelin nimi on ollut muodossa 3D Pinball, Windows Pinball, tai Pinball). Resoluutio t\xc3\xa4ss\xc3\xa4 versiossa on huomattavasti heikompi, reunassa oleva kuva on kaksiulotteinen ja sanat Maxis ja Cinematronics on muutettu keltaisesta tummanpunaisiksi, jonka vuoksi niit\xc3\xa4 on vaikeampi erottaa. Siin\xc3\xa4 on my\xc3\xb6s latausn\xc3\xa4ytt\xc3\xb6, jossa lukee 3D Pinball ja n\xc3\xa4kyy pieni flipperiaiheinen kuva. Full Tilt! Pinball -versiossa on paremmat animaatiot, monia valittavia resoluutioita ja lis\xc3\xa4n\xc3\xa4 monen yht\xc3\xa4aikaisen pallon peli, jossa on lis\xc3\xa4\xc3\xa4 erilaisia musiikkikappaleita ja \xc3\xa4\xc3\xa4niefektej\xc3\xa4. Windowsin mukana tulevassa versiossa ei aluksi ollut musiikkia mukana. Windows XP on viimeinen kuluttajien ostettavissa oleva versio Windowsista jossa t\xc3\xa4m\xc3\xa4 flipperipeli on mukana.\n_START_SECTION_\nSkulduggery\n_START_PARAGRAPH_\nSkulduggery -p\xc3\xb6yt\xc3\xa4 esitt\xc3\xa4\xc3\xa4 pelaajan merirosvona.\n_START_SECTION_\nDragon\'s Keep\n_START_PARAGRAPH_\nDragon\'s Keep -p\xc3\xb6yt\xc3\xa4 esitt\xc3\xa4\xc3\xa4 pelaajan fantasia-aiheisessa ymp\xc3\xa4rist\xc3\xb6ss\xc3\xa4, jossa h\xc3\xa4nen t\xc3\xa4ytyy suorittaa erilaisia teht\xc3\xa4vi\xc3\xa4, kuten tappaa lohik\xc3\xa4\xc3\xa4rme.'